**Vækst og Udvikling**

Landbrug

Toftevej 43, 9440 Aabybro

Tlf.: 7257 7777 Fax: 7257 8888

raadhus@jammerbugt.dk

www.jammerbugt.dk

Jesper Hansen

Direkte 7257 7391

jph@jammerbugt.dk

12-06-2018

Sagsnr.: 09.17.19-P19-3-18

Tekst til idefase – til DMA

**Foroffentlighed – Ansøgning om § 16a miljøgodkendelse, Holmsøvej 78, 9690 Fjerritslev**

I/S Jansma, Holmsøvej 78, 9690 Fjerritslev har ansøgt om miljøgodkendelse til udvidelse af husdyrproduktionen. Ansøgning indeholder en udvidelse af husdyrbrugets produktionsarealer samt bygning af en ny stald til køer.

Det samlede produktionsareal bliver 7.247 m2 til køer på spalter i sengebåse og 290 m2 til køer på dybstrøelse. Den nye stald vil få et produktionsareal på 1.725 m2. Situationsplan fremgår af figur nedenfor.

Projektet skal vurderes i forhold til virkninger på miljøet og offentligheden skal inddrages tidligt i beslutningsprocessen.

Alle interesserede, herunder foreninger og organisationer, opfordres derfor til at indsende forslag, ideer og bemærkninger til projektet. Der kan anmodes om at få tilsendt en kopi af kommunens udkast til miljøgodkendelse, når dette foreligger.

Bemærkninger til projektet og anmodning om modtagelse af kopi af udkast til miljøgodkendelse sendes inden den 3. juli 2018 til Jammerbugt Kommune på landbrug@jammerbugt.dk eller Toftevej 43, 9440 Aabybro.

Offentlighedsperiode: 12-06-2018 til 03-07-2018.

Frist for kommentering: 03-07-2018

